als_Latn dik_Latn sag_Latn
06 qershor 2014
Komandanti i Forcës Tokësore, gjeneralmajor Zyber Dushku dhe Atasheu ushtarak i Italisë, gjeneral brigade Dell’Edera, inspektojnë stërvitjen dypalëshe për Mbrojtjen nga Armët e Dëmtimit në Masë (CBRN).
Nga data 3 deri 6 qershor 2014, në ambientet e Forcës Tokësore u zhvillua një stërvitje trajnuese 3 ditore nga ekspertë italian të Shkollës NBC, Rieti, Itali, për Mbrojtjen nga Armët e Dëmtimit në Masë (CBRN). Në këtë aktivitet morën pjesë nënoficerë dhe oficerë nga kompania e MADM dhe specialistë të kimisë në repartet e Forcës Tokësore.
Qëllimi i këtij aktiviteti ishte shkëmbimi i eksperiencës dhe trajnimi i specialistëve të kimisë për përmirësimin e punës dhe standardizimin e veprimeve në zbulimin dhe kryerjen e përpunimit të ç’ndotjes nga agjentët kimik.
Me datë 5 qershor stërvitja dypalëshe me u inspektua nga komandanti i Forcës Tokësore, gjeneralmajor Zyber Dushku dhe Atasheu ushtarak i Italisë në vendin tonë, gjeneral brigade Dell’Edera, të cilët ndoqën nga afër një demonstrim stërvitor. Gjeneral Dushku në fjalën e tij, së pari falenderoi gjeneral brigade Dell’Edera për ndihmën që po japin Forcat e Armatosura italiane për rritjen e profesionalizmit të personelit të MADM, si dhe për ekipin trajnues të Regjimentit të Rieti, për trajnimin nga ana e tyre të kimistëve tanë. Nuk mund të lë pa përmendur theksoi ai, qeverinë italiane për ndihmën që ka dhënë ndër vite popullit shqiptar në përgjithësi dhe Forcave të Armatosura në veçanti. Shpreh besimin, vijoi Gjeneral Dushku, se trajnimi, si i pari në këtë fushë, hap rrugën për trajnime të mëtejshme.
Gjeneral brigade Dell’Edera, Atashe ushtarak i Italisë në Tiranë, falenderoi gjeneralmajor Zyber Dushku për mikpritjen e ngrohtë. Ai shprehu bindjen se ky bashkëpunim është vetëm fillimi i projektit tonë në vazhdim. Ai u shpreh optimist se seminari do t’ju ketë shërbyer jo vetëm kimistëve shqiptarë, por do të ketë vlejtur edhe për palën italiane si një shkëmbin eksperience.
Gjatë stërvitjes trajnuese u trajtuan çështje mbi procedurat e zbulimit kimik dhe rrezatimit, si dhe procedurat për ç’ndotjen e personelit dhe pajisjeve. Gjithashtu u kryen edhe veprime praktike për zbulimin dhe kufizimin e një rajoni të ndotur nga agjentët kimik.
Me datë 6 qershor ekipi i ekspertëve italian, u prit në një takim të veçantë nga komandanti i Forcës Tokësore, gjeneralmajor Zyber Dushku, i cili i përgëzoi ata për kontributin e dhënë për trajnimin e kimistëve shqiptare dhe ju uroj suksese në karrierën e tyre ushtarake.
Mbyllja e trajnimit u ndoq nga kolonel Adi Ndoni, shef i Shtabit të FT, i cili nga ana e tij falenderoi instruktorët italianë për profesionalizmin e tyre gjatë trajnimit.
als_Latn als_Latn als_Latn als_Latn als_Latn als_Latn als_Latn als_Latn als_Latn